ประจำเดือนของดิฉันขาดไปตั้งแต่คลอดลูก จนตอนนี้ลูกอายุได้ 1.9 ขวบแล้วค่ะ แต่ประจำเดือนยังไม่มาเลยค่ะ ไปหาคลีนิค เมื่อวันที่ 10/12/62 คุนให้ยาปรับฮอร์โมนมากินเช้า/เย็น 5 วัน บอกว่าหลังจากกินยาหมดภายใน 5 วันประจำเดือนต้องมา จนถึงวันนี้กินยาหมดไปได้ 3 วันแล้ว แต่ประจำเดือนยังไม่มาเลยค่ะ ผิดปกติมั้ยคะ แล้วถ้า 5 วันแล้วประจำเดือนยังไม่มาจะเป้นอันตรายมั้ยคะ คุณบอกว่าการที่ขาดประจำเดือนนานๆมีโอกาสเป็นมะเร็งในเยื่อบุมดลูกได้ ตอนนี้ดิฉันรู้สึกกังวลมากเลยค่ะ
สวัสดีค่ะหากมีบุตรมาเกือบ 2 ปีแล้ว ประจำเดือนควรจะกลับมาเป็นปกติค่ะการที่ประจำเดือนยังไม่า อาจมีสาเหตุอื่นๆเช่น-มีถุงน้ำหลายใบในรังไข่-การทำงานของรังไข่ผิดปกติ เช่นภาวะไข่ไม่ตก อาจเกิดจากตัวรังไข่เอง หรือต่อมใต้สมองทำงานผิดปกติ-มีพังผืดในมดลูก ถ้าเคยขูดมดลูก-โรคไทรอยด์-น้ำหนักตัวที่มากหรือน้อยผิดปกติควรติดตามการรักษาและไปหาสาเหตุกับสูตินรีแพทย์ต่อไปการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง